

Swyddog Cyfathrebu a Digwyddiadau

(Gradd Swyddog Gweithredol)

Cyfnod Penodol

**Pecyn Gwybodaeth**

**Dyddiad cau: 10:00am Dydd Llun 8 Awst 2022**

**Cynnwys**

[Cyflwyniad 3](#_Toc109054606)

[Pam gweithio i Estyn? 4](#_Toc109054607)

[Amrywiaeth a Chynhwysiant 4](#_Toc109054608)

[Gweithio’n Glyfar 4](#_Toc109054609)

[Am bwy rydym ni’n chwilio 5](#_Toc109054610)

[Manyleb yr Unigolyn 8](#_Toc109054611)

[Amdanom ni – Ein gwaith, ein gwerthoedd 10](#_Toc109054612)

[Buddion ymuno ag Estyn 11](#_Toc109054613)

[Ymgeisiwch nawr! 13](#_Toc109054614)

[Proses ddethol a dyddiadau allweddol 14](#_Toc109054615)

[Ymholiadau Pellach 16](#_Toc109054616)

**Lawrlwythwch y pecyn hwn yn Saesneg ar ein** [**gwefan**](https://www.estyn.llyw.cymru/gweithio-ni/gweithio-i-ni?_ga=2.229595036.1638054221.1652870591-303269767.1652870591) **neu e-bostiwch** recriwtio@estyn.llyw.cymru **i gael copi**

# Cyflwyniad



Diolch am ddangos diddordeb mewn gweithio i Estyn.

Mae’n adeg gyffrous i ymuno â ni. Rydym yn cynorthwyo ysgolion a darparwyr eraill i ddiwygio addysg yng Nghymru, gan gynnwys cwricwlwm newydd a newid y ffordd rydym yn arolygu. Mae gennym rôl hanfodol mewn gwella dysgu pobl ifanc ac oedolion yng Nghymru. Dysgwyr sydd wrth wraidd popeth a wnawn. Mae ein pobl wedi ymrwymo i gydweithio er mwyn cyflwyno gwasanaeth o ansawdd uchel i’n rhanddeiliaid, sy’n hyrwyddo disgwyliadau uchel i bawb, ac yn cefnogi gwelliant.

Rydym yn chwilio am Swyddog Cyfathrebu a Digwyddiadau. Byddwch yn canolbwyntio ar sut gallwn ni wrando, dysgu a chynnwys addysgwyr, rhieni, llywodraethwyr, llunwyr polisi, dysgwyr a llawer o randdeiliaid eraill. Helpwch ni i sicrhau bod yr holl ddysgwyr yng Nghymru’n cael ansawdd yr addysg a’r hyfforddiant maent yn ei haeddu.

Mae ein tîm cyfathrebu a digwyddiadau yn gweithio ar draws y rhan fwyaf o arbenigeddau cyfathrebu o greu syniadau a mewnwelediad i weithredu a gwerthuso. Mae’r tîm yn gyfrifol am gyswllt â’r cyfryngau, digwyddiadau digidol, y wefan, cyfryngau cymdeithasol, dylunio, creu cynnwys a digwyddiadau / hyfforddi arolygwyr. Mae’r tîm sefydledig hwn yn gefnogol, yn frwdfrydig ac yn hwyliog!

Ymunwch â ni a byddwch yn cael eich trochi mewn sefydliad blaengar ac esblygol ble byddwch yn cael cyfle i ddatblygu’ch medrau a’ch gyrfa yn y Gwasanaeth Sifil ehangach.

Mae’r pecyn hwn yn cynnwys mwy o fanylion am weithio gyda ni, gwybodaeth am y rôl, a manylion ar sut i wneud cais. Hefyd, rydym wedi creu [Dogfen Arweiniad](https://www.estyn.llyw.cymru/gweithio-ni/gweithio-i-ni#swyddigwag) gyda gwybodaeth am y broses ddewis, a chynghorion i’ch helpu i gwblhau eich cais.

Edrychaf ymlaen at dderbyn eich cais.



Mererid Wyn Williams - Cyfarwyddwr Cynorthwyol (Arolygu) a Cyfarwyddwr Cynorthwyol dros-dro (Gwasanaethau Canolog)

# Pam gweithio i Estyn?

Mae Estyn yn lle gwych i weithio, a’n pobl yw ein hadnodd mwyaf gwerthfawr. Mae ein canlyniadau Arolwg Pobl yn gyson ymhlith y gorau yn y Gwasanaeth Sifil.

We value, listen to, and encourage our team members to develop their skills and talents. Fel aelod o’n tîm, byddwch yn gallu manteisio ar gyfleoedd dysgu a datblygu a fydd yn eich helpu i ddatblygu sgiliau gwerthfawr i helpu datblygu’ch gyrfa. Mae’r rhain yn cynnwys dysgu unigol, dysgu mewn tîm, dysgu proffesiynol a dysgu sefydliadol, a datblygiad parhaus. Fel Gwas Sifil, bydd amrywiaeth eang o gyfleoedd ar gael i chi ar draws y Gwasanaeth Sifil.

Pan fyddwch chi’n ymuno ag Estyn, byddwch yn cael eich cefnogi gan rwydwaith o fewn eich tîm, ac ar draws y sefydliad. Byddwch chi’n cael cyfnod ymsefydlu cynhwysfawr ar gyfer eich rôl, a sut mae hyn yn cyd-fynd â gweddill y sefydliad.

# Amrywiaeth a Chynhwysiant

Rydym wedi ymrwymo i gefnogi amrywiaeth a chynhwysiant – cynnwys pawb, gwerthfawrogi, parchu a chroesawu heriau syniadau, barn a phrofiadau bywyd amrywiol yn gadarnhaol. Rydym eisiau adlewyrchu’r cymunedau rydym yn eu gwasanaethu a gwella’r drefn o ran gwneud penderfyniadau.

Rydym yn cydnabod bod pawb yn dod â sgiliau a phrofiad gwahanol i'n sefydliad, ac mai'r amrywiaeth hon yw'r hyn sy'n gwneud sefydliad cryf. Rydym yn annog ceisiadau o'r amrywiaeth ehangaf bosibl o gefndiroedd, diwylliannau a phrofiadau. Rydym yn croesawu ceisiadau gan bobl o gefndir ethnig lleiafrifol, yn arbennig, yn ogystal â phobl sy’n byw ag anabledd.

# Gweithio’n Glyfar

Rydym yn newid y ffordd yr ydym yn gweithio i annog Gweithio’n Glyfar. Mae hyn yn golygu canolbwyntio ar sut rydych chi’n defnyddio eich amser, a ble a sut rydych chi’n gweithio, i ddiwallu anghenion busnes yn y ffordd fwyaf cynhyrchiol. Rydym yn peilota gweithio hybrid ar hyn o bryd. Bydd hyn yn golygu y byddwch yn rhannu eich amser rhwng ein swyddfa yng Nghaerdydd a gweithio o bell ar hyd y cyfnod prawf. Byddwn yn gwerthuso’r peilot cyn gwneud penderfyniad am drefniadau gweithio yn y dyfodol.

# Am bwy rydym ni’n chwilio

Fel Swyddog Cyfathrebu a Digwyddiadau, byddwch yn cefnogi creu, gweithredu a gwerthuso gweithgareddau cyfathrebu digidol yn ein rhaglen digwyddiadau a hyfforddi, ac ar draws cyfryngau a berchnogir, a enillir ac y telir amdanynt i helpu cyflawni ein Strategaeth Ymgysylltu â Rhanddeiliaid. Byddwch yn defnyddio eich medrau cyfathrebu a’ch gwybodaeth i gefnogi ein hymagwedd ddigidol at gyfathrebu i gyrraedd ein cynulleidfa darged a chefnogi ein nodau strategol.

Mae ein Swyddogion Cyfathrebu a Digwyddiadau:

* yn rheoli cyfathrebu a threfnu digwyddiadau digidol proffil uchel, hyfforddiant, gweminarau a ffrydio byw ar gyfer arolygwyr a gweithwyr addysg proffesiynol, gan ddefnyddio’r platfform gorau i gyrraedd ein cynulleidfa darged
* yn cefnogi datblygu ymagwedd ddigidol ar draws ein holl ohebiaeth allanol, gan gynnwys datblygu ein cymunedau ar-lein i sicrhau ein bod yn teilwra ein cynnwys i gyrraedd ein cynulleidfaoedd targed yn effeithiol. Bydd hyn yn cynnwys rheoli a goruchwylio ein holl sianelau cyfryngau cymdeithasol ar gyfer Estyn a’r Prif Arolygydd
* yn monitro, yn gwella ymgysylltiad ac yn gwerthuso ein sianelau digidol, gan gynnwys gwefan Estyn, fideo, blog a sianelau cyfryngau cymdeithasol
* yn datblygu cynnwys fideo byr a difyr
* yn drafftio copi ac yn creu cynnwys difyr i hyrwyddo ein gwaith, er enghraifft ar draws ein digwyddiadau a hyfforddiant, recriwtio arolygwyr a chyfryngau cymdeithasol
* yn datblygu canllawiau ‘sut i’ a thempledi i wella medrau’r tîm cyfathrebu ehangach i integreiddio cynnwys digidol mewn ymgyrchoedd

Os ydych chi’n siarad Cymraeg, byddwch chi’n defnyddio eich medrau cyfathrebu yn Gymraeg ac yn Saesneg, fel ei gilydd.

Byddwch chi:

* yn mwynhau bod yn greadigol
* yn dangos hunangymhelliant ac yn hynod drefnus
* yn mwynhau her baich gwaith amrywiol
* yn gyfathrebwr hyderus
* yn meddu ar hanes da o ymdopi â thasgau lluosog i fodloni terfynau amser
* yn hyderus yn defnyddio TG
* yn gweithio mewn ffordd gydweithredol a hyblyg
* yn gallu gweithio mewn amgylchedd sy’n newid

Mae ein pobl yn dod o amrywiaeth eang o gefndiroedd. Efallai eich bod wedi gweithio mewn sefydliad mawr neu fach, mewn amgylchedd Cymraeg neu ddwyieithog, yn y sector cyhoeddus neu’r sector preifat. Efallai eich bod yn cymryd eich cam cyntaf i’r gweithle neu’n dychwelyd i’r gwaith ar ôl seibiant neu eisiau ehangu’ch profiad mewn disgyblaeth gyfathrebu wahanol. Mae hwn yn gyfle rhagorol i ennill profiad yn un o adrannau’r Gwasanaeth Sifil a a gwella eich medrau. Byddwch yn gallu manteisio ar gyfleoedd dysgu a datblygu a fydd yn eich helpu i ddatblygu’ch medrau a’ch gyrfa.

Efallai daw mwy o swyddi gwag ar gael yn y dyfodol. Os bydd mwy o ymgeiswyr yn bodloni’r meini prawf na’r nifer sydd ei angen arnom ar hyn o bryd, efallai y byddwn yn creu rhestr wrth gefn. Efallai y byddwn yn defnyddio unrhyw restr wrth gefn i lenwi rolau tebyg yn y dyfodol.

**Teitl y Swydd:** Swyddog Cyfathrebu a Digwyddiadau **Hyd:** Cyfnod penodol (hyd at 2 flynedd)

Os bydd swydd wag barhaol addas yn codi yn ystod y cyfnod penodol, gellir cynnig rôl barhaol i ymgeiswyr llwyddiannus. Bydd unrhyw benodiadau parhaol yn cael eu gwneud gan ddefnyddio proses deg yn seiliedig ar deilyngdod.

**Cyflog:** £25,860 - £29,430 (Sylwer y bydd cyflog cychwynnol fel arfer yn cael ei gynnig ar ran isaf y band)

**Y Gymraeg:** Rydym yn gweithio yn Gymraeg a Saesneg fel ei gilydd, ac mae llawer o’n rhanddeiliaid yn ddwyieithog. Mae medrau Cymraeg (ysgrifenedig a llafar) yn hynod ddymunol ar gyfer y swyddi hyn.

**Lleoliad:** Mae’r rôl wedi’i lleoli yn ein swyddfa yng Nghaerdydd: Llys Angor, Heol Keen, Caerdydd, CF24 5JW. Rydym yn treialu trefniadau gweithio hybrid anffurfiol ar hyn o bryd, yn amodol ar anghenion y busnes a chytundeb eich rheolwr. Rydym yn dal i weithio ar sut olwg fydd ar ein trefniadau gweithio yn y dyfodol. Mae’n debygol y bydd disgwyl i chi fynychu’r swyddfa rywfaint o’r amser i alluogi cymorth a datblygiad parhaus a’ch galluogi i gydweithio â’ch cydweithwyr. Ni ellir gweithio yn y rôl hon dramor; dim ond yn y Deyrnas Unedig.

**Oriau gwaith a gweithio hyblyg:** Yr oriau amser llawn yw37 awr, 5 diwrnod yr wythnos (dydd Llun i ddydd Gwener), ac eithrio breaks.

Rydym yn croesawu ceisiadau i weithio’n rhan-amser/oriau llai, rhannu swydd neu ar sail hyblyg arall. Os hoffech wneud cais i weithio’n hyblyg, dylech gynnwys datganiad yn eich cais yn amlinellu’r hyblygrwydd/patrwm dewisol yr hoffech i ni ei ystyried a’r rhesymau am eich cais. Byddwn yn ystyried eich cais a’n gofynion gweithredol yn unol â’n [Polisi Gweithio Hyblyg](https://www.estyn.llyw.cymru/system/files/2021-10/Flexible%2520working%2520policy%2520cy_0.pdf).

**Cenedligrwydd:** I fod yn gymwys ar gyfer y rolau hyn, rhaid i chi fodloni’r gofynion cenedligrwydd a amlinellir yn ein [Arweiniad i Ymgeiswyr](https://www.estyn.llyw.cymru/gweithio-ni/gweithio-i-ni?_ga=2.34935401.997582372.1630578853-1346506699.1630578853)

# Manyleb yr Unigolyn

**Meini prawf yn benodol i swydd**

Mae’n hanfodol:

* fod gennych chi brofiad neu gymhwyster perthnasol mewn amgylchedd cyfathrebu – yn enwedig arbenigedd mewn defnyddio technoleg ddigidol mewn ymgyrchoedd, fel gweminarau, ffrydio byw a chreu fideo difyr
* bod gennych chi hanes profedig o gynnal ymgyrchoedd cyfathrebu
* eich bod yn dilyn hynt a helynt tueddiadau sy’n dod i’r amlwg mewn cyfathrebu digidol ac yn cymhwyso a rhannu’r wybodaeth hon
* eich bod yn meddu ar fedrau cyfathrebu, llythrennedd a rhifedd rhagorol
* eich bod yn meddu ar fedrau ysgrifenedig cryf a phrofiad profedig o ysgrifennu copi ac yn gallu trosi a chyflwyno gwybodaeth dechnegol / arbenigol mewn ffordd y gall pobl eraill ei deall (gan gynnwys pobl nad ydynt yn arbenigwyr)
* eich bod yn unigolyn hawdd mynd ato/ati ac yn gallu ffurfio perthnasoedd gweithio effeithiol gyda rhanddeiliaid mewnol ac allanol ar bob lefel i sicrhau bod gwybodaeth yn cyrraedd y bobl gywir ar yr adeg gywir
* eich bod yn hyderus yn defnyddio systemau TG, gan gynnwys Microsoft Office
* eich bod yn drefnus ac yn meddu ar fedrau rheoli amser da, ac yn gallu blaenoriaethu gwaith a chwblhau tasgau o fewn graddfeydd amser cytûn
* eich bod yn gallu gweithio’n annibynnol, defnyddio’ch blaengaredd, gan hefyd gydweithio â phobl eraill ar draws y sefydliad, gan gynnwys uwch reolwyr

Mae’n fanteisiol eich bod yn meddu ar y canlynol:

* y gallu i fonitro a dadansoddi effeithiolrwydd ymgyrch gyfathrebu, gan ddefnyddio ystod o ffynonellau sydd ar gael i werthuso gwybodaeth
* medrau dylunio sylfaenol neu brofiad a gwybodaeth ymarferol am Adobe PremierPro, Photoshop ac InDesign
* medrau Cymraeg (ysgrifenedig a llafar)

**Ymddygiadau allweddol**

* Gweld y darlun mawr
* Cyfathrebu a dylanwadu
* Rheoli gwasanaeth o ansawdd da
* Cyflawni ar gyflymdra
* Gwneud penderfyniadau effeithiol

Dyma’r Cymwyseddau Proffesiynol Cyfathrebu ar gyfer y rôl hon:

* Defnyddio mewnwelediad i nodi cynulleidfaoedd targed a phartneriaid a llywio amcanion, negeseuon ac atebion cyfathrebu
* Datblygu’r strategaeth a’r cynllun cyfathrebu. Dewis sianelau a datblygu negeseuon a chynnwys allweddol ar gyfer cynulleidfaoedd targed. Nodi meini prawf gwerthuso.
* Datblygu a gweithredu strategaethau a chynlluniau cyfathrebu effeithiol. Gweithio gyda rhanddeiliaid a phartneriaid i gyflawni cyfathrebu.
* Asesu effaith ac effeithiolrwydd cyfathrebu. Adolygu cyflawni amcanion. Nodi’r gwersi a ddysgwyd a rhannu adborth.

Gallwch chi gael mwy o wybodaeth ac enghreifftiau o’r ymddygiadau hyn yn y [Proffiliau Llwyddiant – Ymddygiadau’r Gwasanaeth Sifil](https://assets.publishing.service.gov.uk/government/uploads/system/uploads/attachment_data/file/717275/CS_Behaviours_2018.pdf) Lefel 2 - EO neu radd gyfatebol ac yn [Fframwaith Cymwyseddau Proffesiynol y Llywodraeth ar Lefel 2 EO/IO](https://gcs.civilservice.gov.uk/wp-content/uploads/2016/06/gcs.civilservice...competency-Framework-Feb-16-1.pdf).

# Amdanom ni – Ein gwaith, ein gwerthoedd

Ni yw’r arolygiaeth addysg a hyfforddiant yng Nghymru. Ein nod yw gwella ansawdd addysg a hyfforddiant i ddysgwyr yng Nghymru. Un o’n rolau allweddol yw arolygu addysg a hyfforddiant yng Nghymru i roi sicrwydd i’r cyhoedd a’r llywodraeth ynghylch safonau addysgol. Rydym yn helpu darparwyr addysg, fel ysgolion a cholegau, i wella ansawdd a deilliannau. Rydym hefyd yn cynghori Llywodraeth Cymru ar bolisi addysgol ac yn paratoi adroddiadau ar ystod eang o faterion a themâu addysgol.



Bob blwyddyn, rydym yn cyhoeddi [Cynllun Blynyddol](https://www.estyn.llyw.cymru/cyhoeddiadau-a-pholisiau/cyhoeddiadau-corfforaethol?_ga=2.69475672.997582372.1630578853-1346506699.1630578853) sy’n amlinellu’r gweithgareddau allweddol ar gyfer y flwyddyn. Gellir cael mwy o wybodaeth am ein gwaith ar ein gwefan: [www.estyn.llyw.cymru/amdanom-ni](http://www.estyn.llyw.cymru/amdanom-ni).

Fel Gweision Sifil, rydym yn fodelu’r gwerthoedd, yr ymddygiadau a’r safonau a amlinellir yn [Natganiad Arweinyddiaeth y Gwasanaeth Sifil](https://assets.publishing.service.gov.uk/government/uploads/system/uploads/attachment_data/file/405453/CS_leadership_statement_3__1_.pdf) a [Chod y Gwasanaeth Sifil](https://www.gov.uk/government/publications/civil-service-code/the-civil-service-code).

# Buddion ymuno ag Estyn

Yn ychwanegol at gydbwysedd da rhwng bywyd a gwaith, boddhad swydd, diwylliant cefnogol, cyfleoedd dysgu a datblygu parhaus a datblygiad proffesiynol, gallwch ddisgwyl buddion eraill hefyd, yn cynnwys y canlynol:

|  |  |
| --- | --- |
| Icon  Description automatically generated | **Cyflog cystadleuol** – Yr ystod cyflog yw £25,860 - £29,430. Bydd y cyflog cychwynnol fel arfer ar bwynt cyntaf y raddfa uwchlaw eich cyflog presennol (o fewn yr ystod hon). Gallwch weld graddfa gyflog lawn y Swyddog Gweithredol (EO) [ar ein gwefan](https://www.estyn.llyw.cymru/gweithio-ni/gweithio-i-ni?_ga=2.140024186.891686375.1652872969-370149928.1652872969). Gyda dilyniant cynyddol, byddwch chi fel arfer yn cyrraedd uchafswm y raddfa gyflog o fewn dwy flynedd o ymuno â ni |
|  | **Hawl hael i wyliau** – 31 diwrnod o wyliau blynyddol, yn ogystal â 10 diwrnod o wyliau cyhoeddus / braint bob blwyddyn. Rhoddir gwyliau blynyddol ar sail pro-rata ar gyfer y rhai sy’n gweithio’n rhan-amser. Mae rhagor o opsiynau gwyliau â thâl / heb dâl ar gael i’r rheiny i helpu cyfuno gwaith ag ymrwymiadau a chyfrifoldebau eraill mewn bywyd (e.e. seibiant gyrfa, absenoldeb tosturiol, maethu a mabwysiadu, ac ati), yn amodol ar anghenion busnes |
| Icon  Description automatically generated | **Gweithio hyblyg** – Ein horiau gwaith arferol yw 37 awr dros wythnos 5 diwrnod (dydd Llun i ddydd Gwener), ac eithrio egwylion. Yn ogystal â’ch hawl i ofyn am gael gweithio’n hyblyg, byddwch chi’n elwa ar ein cynllun oriau gweithio hyblyg i helpu rheoli eich cydbwysedd o ran gwaith / bywyd |
| Logo  Description automatically generated | **Pensiwn rhagorol** – Dewiswch o gynllun pensiwn budd-dal diffiniedig gydag Estyn yn cyfrannu hyd at 27.1% o’ch cyflog neu drefniant cyfraniad diffiniedig. Rydym yn rhan o *Gynllun Pensiwn y Gwasanaeth Sifil*. Os ydych chi eisoes mewn Cynllun Pensiwn, gallwch chi rewi hyn neu’i drosglwyddo i *Gynllun Pensiwn y Gwasanaeth Sifil.* Mwy o fanylion am [Ymuno â'r Cynllun Pensiwn - Cynllun Pensiwn y Gwasanaeth Sifil](https://www.civilservicepensionscheme.org.uk/joining-the-pension-scheme/).  |
| A white cloud in the sky  Description automatically generated with low confidence | **Cymorth ar gyfer eich lles** – Rydym yn darparu rhaglen cymorth i gyflogeion sy’n cynnig cyngor a chymorth cyfrinachol 24/7, yn cynnwys cwnsela cymorth emosiynol ac ymgynghorwyr arbenigol. Rydym yn cynnig gwiriad iechyd blynyddol am ddim, swyddogion cymorth cyntaf iechyd meddwl hyfforddedig, cynllun gofal llygaid am ddim a chymhorthdal ar gyfer pigiadau rhag y ffliw. Rydym wedi ennill y Wobr Arian ar gyfer y Safon Iechyd Corfforaethol am ein cymorth ar gyfer iechyd a lles. Hefyd, rydym yn darparu cyfle i fanteisio ar Gynlluniau Yswiriant Iechyd trwy *Ofal Iechyd y Gwasanaeth Sifil.* |
| A picture containing text, wheel, transport, gear  Description automatically generated | **Amrywiaeth a chynhwysiant** – Rydym ni eisiau uchafu potensial pawb sy’n gweithio i ni – ni waeth beth yw eu cefndir. Rydym wedi creu amgylchedd gwaith, sy’n groesawgar, yn barchus, ac yn ddifyr i bawb, gyda chyfleoedd ar gyfer datblygiad personol a phroffesiynol |
| Logo, icon  Description automatically generated | **Cymorth ar gyfer bywyd teuluol** – amodau hael ar gyfer absenoldeb mamolaeth, tadolaeth, mabwysiadu, absenoldeb rhiant a rennir ac absenoldeb rhiant, a gweithio hyblyg |
| Icon  Description automatically generated | **Arbedion di-dreth** – Cyfle i fanteisio ar gynllun beicio i’r gwaith a chynllun aberthu cyflog car gwyrdd |
| Icon  Description automatically generated | **Cymorth ariannol ychwanegol** – yn cynnwys blaenswm cyflog di-log ar gyfer tocynnau teithio tymhorol |
| Icon  Description automatically generated | **Cynigion a gostyngiadau arbennig** – Cyfle i fanteisio ar amrywiaeth o ostyngiadau a chynigion arbennig ar gyfer llawer o siopau’r stryd fawr, sinemâu, archfarchnadoedd, gwyliau, tai bwyta, campfeydd ac atyniadau i deuluoedd trwy *Glwb Cymdeithasol y Gwasanaeth Sifil – Chwaraeon a Hamdden*. Cyfle i elwa ar ragor o fuddion a gwasanaethau, yn cynnwys *Cymdeithas Foduro’r Gwasanaeth Sifil, Cymdeithas Yswiriant y Gwasanaeth Sifil* a’r *Elusen ar gyfer Gweision Sifil* |

I gael mwy o wybodaeth, ewch i’n gwefan, sef: [www.estyn.llyw.cymru/amdanom-ni#gweithioini](https://www.estyn.llyw.cymru/amdanom-ni#gweithioini)

#  Ymgeisiwch nawr!

**Ffurflen gais:** Lawrlwythwch a llenwch ein [ffurflen gais](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263) sydd ar gael yma: [www.estyn.llyw.cymru/amdanom-ni/gweithio-i-estyn/swyddi-gwag](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263)

**Dyddiad cau: 10am Dydd Llun 8 Awst 2022**

Ni allwn ystyried ceisiadau hwyr neu anghyflawn. Eich cyfrifoldeb chi yw sicrhau bod eich cais yn bodloni’r gofynion y rhoddir manylion amdanynt uchod, a’i fod yn ein cyrraedd erbyn y dyddiad cau.

Anfonwch eich cais i: **recriwtio@estyn.llyw.cymru**

Rydym yn argymell y dylech anfon eich cais drwy’r e-bost. Mae oedi wrth dderbyn post ar hyn o bryd a allai olygu bod eich cais yn cyrraedd yn hwyr. Os na allwch anfon eich cais yn electronig, cysylltwch â Shuna Lovering ar 029 2044 6336.

**Trefniadau amgen neu ddogfennau hygyrch:** Os hoffech wneud cais neu gael at y ddogfen hon mewn fformat arall, cysylltwch â Shuna Lovering i drafod eich gofynion

Mae’r ymarfer recriwtio hwn yn cael ei gynnal yn unol ag [Egwyddorion Recriwtio](https://civilservicecommission.independent.gov.uk/recruitment/recruitment-principles/) Comisiwn y Gwasanaeth Sifil, a chaiff ei reoleiddio gan Gomisiwn y Gwasanaeth Sifil.

# Proses ddethol a dyddiadau allweddol

Fel rhan o’r broses ddethol, gofynnir i chi lenwi ffurflen gais yn manylu ar eich hanes o ran swyddi a’ch cymwysterau a datganiad o addasrwydd (uchafswm o 750 gair). Bydd eich cais yn esbonio sut byddwch yn bodloni’r medrau, profiad a’r ymddygiad hanfodol ar gyfer y rôl hon, sydd wedi’u hamlinellu ym manyleb yr unigolyn.

Gallwch ddod o hyd i fwy o arweiniad ar lenwi eich cais yma: [www.estyn.llyw.cymru/amdanom-ni/gweithio-i-estyn/swyddi-gwag](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263)

Mae’r holl ddogfennau ar gael yn Gymraeg a Saesneg. Gellir cyflwyno ceisiadau yn Gymraeg, Saesneg neu’r ddwy iaith. Ni fydd cais sy’n cael ei gyflwyno’n Gymraeg yn cael ei drin yn llai ffafriol na chais sy’n cael ei gyflwyno’n Saesneg. Gall eich cais gael ei gyfieithu i’r Gymraeg neu’r Saesneg yn ôl y gofyn (yn dibynnu ar iaith fwyafrifol y panel).

Mae’r broses ddethol yn cynnwys:

* **Sifftio ceisiadau:** Bydd y bwrdd dethol yn ystyried pob cais cyflawn. Mae’r wybodaeth y byddwch yn ei rhoi i ni yn eich cais yn bwysig o ran penderfynu a fyddwn yn eich gwahodd i’r cam dethol nesaf. Os byddwn yn cael nifer fawr o geisiadau, efallai y caiff eich cais ei roi ar “restr hir” cyn ei roi i’r panel sy’n llunio’r rhestr fer i’w ystyried. Dylech fod yn ymwybodol, yn y sefyllfa hon, efallai na fydd pawb ar y panel yn ystyried eich cais yn llawn.
* **Asesiad a Chyfweliad:** Bydd ymgeiswyr sy’n cael eu gwahodd i asesiad a chyfweliad yn cael eu hasesu eto ar sail eu medrau, profiad ac ymddygiadau o ran manyleb yr unigolyn. Ar gyfer swyddi y mae’r Gymraeg yn hanfodol ar eu cyfer, byddwn yn profi’ch medrau cyfathrebu yn Gymraeg a Saesneg yn ystod yr asesiad, ac yn y cyfweliad.
	+ **Asesiad:** Gofynnir i chi gwblhau cyfres o dasgau fel rhan o ymarfer ysgrifenedig yn seiliedig ar waith. Bydd mwy o fanylion yn cael eu rhoi yn y gwahoddiad i’r asesiad / cyfweliad.
	+ **Cyfweliad:** Rydym yn defnyddio techneg cyfweld gyfunol, sy’n ein galluogi i ddarganfod mwy amdanoch chi. Rydym yn defnyddio’r fframwaith Proffiliau Llwyddiant. Yn ystod cyfweliad y panel, cewch eich holi am eich profiad a sut rydych yn bodloni’r meini prawf ar gyfer y rôl (gan gynnwys ymddygiad).

Efallai y bydd asesiadau a chyfweliadau’n cael eu cynnal ar yr un diwrnod.

Bydd cyfweliadau’n cael eu cynnal yn rhithwir gan ddefnyddio Microsoft Teams (neu Zoom os yw’r cyfweliad yn Gymraeg er mwyn gallu cyfieithu ar y pryd, os bydd angen).

Byddwn yn cadarnhau’r trefniadau pan fyddwn yn eich gwahodd i gyfweliad.

Byddwch yn cael neges e-bost yn cadarnhau canlyniad eich cais ar bob cam dethol. Rydym yn gwerthfawrogi ei fod yn mynnu llawer o amser ac ymdrech i wneud cais am rolau a bod adborth yn rhan werthfawr o’r broses. Byddwn yn rhoi adborth llafar ar gais i unrhyw un sy’n cyrraedd y camau asesu a chyfweliad wedi i’r broses ddethol ddod i ben.

Mae’r amserlen rydym yn gweithio iddi wedi’i chrynhoi isod. Os byddwch yn llwyddiannus wrth lunio’r rhestr fer, disgwylir i chi sicrhau eich bod ar gael ar ddyddiadau’r asesiad/cyfweliad. Efallai na fydd ymgeiswyr nad ydynt ar gael ar gyfer cyfweliad ar y dyddiadau sy’n cael eu cynnig yn cael eu hystyried ar gyfer y rolau hyn.

Os bydd angen i ni newid y dyddiadau hyn, ein nod fydd rhoi cymaint â phosibl o rybudd i chi am ddyddiadau’r cyfweliadau ag y gallwn. Os na allwch ddod i gyfweliad ar y dyddiad a drefnwyd, byddwn yn ceisio ei aildrefnu ond efallai na fydd hynny’n bosibl oherwydd cyfyngiadau amser o ran yr amserlen benodi neu argaeledd y panel dethol.

|  |  |
| --- | --- |
| **Dyddiad cau** | 10am Dydd Llun 8 Awst 2022 |
| **Sifftio ceisiadau** | 10 Awst 2022 |
| **Assesiadau** | 15-17 Awst 2022 |
| **Cyfweliadau** | 17 Awst 2022 |

\*Mae dyddiadau yn agored i’w newid

**Swyddi gweigion a rhestrau wrth gefn yn y dyfodol:** Os oes modd eich penodi, ond nad oes swydd addas ar gael ar unwaith, efallai y byddwn yn eich ychwanegu at restr wrth gefn. Mae'r rhestr wrth gefn yn ddilys am hyd at ddeuddeg mis o'r dyddiad y byddwn yn cadarnhau canlyniad eich cais. Bydd yr e-bost canlyniad yn cadarnhau a ydych ar restr wrth gefn. Os bydd swydd wag addas yn codi yn ystod y cyfnod hwnnw, efallai y byddwn yn eich argymell ar gyfer apwyntiad. Rydym yn penodi o'r rhestr wrth gefn yn nhrefn teilyngdod.

# Ymholiadau Pellach

Os oes gennych chi unrhyw gwestiynau am yr ymarfer recriwtio hwn nad ydym wedi eu hateb yn y pecyn hwn, cysylltwch â Shuna Lovering, ar 029 2044 6336, neu recriwtio@estyn.gov.wales

Rydym yn croesawu gohebiaeth yn Gymraeg, byddwn yn ymateb i chi yn Gymraeg, ac ni fydd oedi wrth i ni ymateb.